laion/Wikipedia-Exotic huggingface dataset:
হোসেনপুর ইউনিয়ন, রাজৈর

হোসেনপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ৭টি গ্রাম নিয়ে গঠিত। হোসেনপুর ইউনিয়নের মোট আয়তন ২,৭৮৫ একর বা ১১.২৭ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ২,৪৬৮টি। এই ইউনিয়নের মধ্য দিয়ে বয়ে গেছে কুমার নদী। ২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি। বাংলাদেশের ২০১১ সালের আদমশুমারি অনুযায়ী হোসেনপুর ইউনিয়নের ২,৪৬৮টি পরিবারে মোট জনসংখ্যা ১১,৯৪২ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৭৪৮ জন পুরুষ ও ৬,১৯৪ জন মহিলা এবং লিঙ্গ অনুপাত ৯৩। মুসলিম ধর্মালম্বী ১০,৩৯৩ জন, হিন্দু ধর্মালম্বী ১,৫৪৫ জন ও খ্রিস্টান ধর্মালম্বী ৪ জন। ২০১১ সালের হিসেব অনুযায়ী হোসেনপুর ইউনিয়নের ইউনিয়নের সাক্ষরতার হার ৪৫.৪% (পুরুষ ৪৮.২%, মহিলা ৪২.৮%)। এ ইউনিয়নে ১টি কলেজ, ১টি মাধ্যমিক বিদ্যালয়, ১টি মাদ্রাসা এবং ৫টি সরকারি প্রাথমিক বিদ্যালয় রয়েছে। "হোসেনপুর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০১-০৬।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জানুয়ারি ২০২০।
আবুল হাসনাত (দ্ব্যর্থতা নিরসন)

আবুল হাসনাত দ্বারা নিম্নের ব্যক্তিবর্গকে নির্দেশ করতে পারেঃ আবুল হাসনাত (চাঁদপুরের রাজনীতিবিদ), বাংলাদেশী রাজনীতিবিদ ও চাঁদপুর-১ আসনের সাবেক সংসদ সদস্য। আবুল হাসনাত (দক্ষিণ চব্বিশ পরগণার রাজনীতিবিদ), ভারতীয় চিকিৎসক ও পশ্চিমবঙ্গ বিধানসভায় মগরাহাট পশ্চিম বিধানসভা কেন্দ্রের বিধায়ক ছিলেন। আবুল হাসনাত (মুর্শিদাবাদের রাজনীতিবিদ), মুর্শিদাবাদের রাজনীতিবিদ ও সাবেক বিধায়ক। আবুল হাসনাত (মেয়র), আইনজীবী ও ঢাকা সিটি কর্পোরেশনেরর প্রথম মেয়র। আবুল হাসনাত আবদুল্লাহ, বাংলাদেশের যুব ও ক্রীড়া মন্ত্রণালয়ের প্রতিমন্ত্রী ও বরিশালের রাজনীতিবিদ। আবুল হাসানত চৌধুরী, দ্বিতীয় জাতীয় সংসদ সদস্য ও বগুড়ার রাজনীতিবিদ। আবুল হাসনাত মোহাম্মদ কামারুজ্জামান, বাংলাদেশের প্রথম স্বরাষ্ট্রমন্ত্রী এবং বাংলাদেশের স্বাধীনতা সংগ্রামের অন্যতম নেতা। আবুল হাসনাত মোঃ আব্দুল হাই, সুনামগঞ্জের রাজনীতিবিদ ও সাবেক সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
নীল শালুক

নীল শালুক বা নীল শাপলা Nymphae গোত্রের এক প্রকারের জলজ উদ্ভিদ। এর বিভিন্ন প্রজাতির মধ্যে রয়েছে (Nymphaea capensis) এবং (Nymphae caerulea)। এর আদি নিবাস আফ্রিকা মহাদেশে। Nymphaea capensis প্রজাতির নীল শাপলার ফুলের পাপড়ির রঙ গাঢ় নীল। এর পাতা গোলাকার ও খাঁজ যুক্ত। Nymphaea caerulea প্রজাতির নীল শাপলার পাতা ও ফুল ক্ষুদ্রাকার, এবং পাপড়ির রঙ হালকা নীল। আফ্রিকার দক্ষিণভাগে দক্ষিণ আফ্রিকা ও পার্শ্ববর্তী দেশগুলোতর স্বাদু পানি জলাশয়ে নীল শালুক জন্মায়। শুষ্ক মৌসুমে নদীর বুকে পানি শুকিয়ে গেলেও এই গাছের কন্দ দীর্ঘকাল টিকে থাকতে পারে। বর্ষাকালে নদীতে পানি ফিরে আসলে কন্দ থেকে পাতা ও ফুল বের হয়। নীল শালুক সবচেয়ে ভালো জন্মে অগভীর পানিতে। Topview of Nymphaea capensis Bud of Nymphaea capensis
ইশিবপুর ইউনিয়ন

ইশিবপুর ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত। ইশিবপুর ইউনিয়নের মোট আয়তন ৪,৪৬৪ একর বা  ১৮.০৩ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৯১৫টি। এই ইউনিয়নের মধ্য দিয়ে বয়ে গেছে কুমার নদী। এ ইউনিয়নে হাট-বাজার রয়েছে ৩টি। বাংলাদেশের ২০১১ সালের আদমশুমারি অনুযায়ী ইশিবপুর ইউনিয়নের ৩,৯১৫টি পরিবারে মোট জনসংখ্যা ১৮,১৮৬ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৮,৪৬৯ জন পুরুষ ও ৯,৭১৭ জন মহিলা এবং লিঙ্গ অনুপাত ৮৭। মুসলিম ধর্মালম্বী ১৭,৯৮৭ জন, হিন্দু ধর্মালম্বী ১৯৮ জন ও অন্যান্য ১ জন। ২০১১ সালের হিসেব অনুযায়ী ইশিবপুর ইউনিয়নের ইউনিয়নের সাক্ষরতার হার ৫০.০% (পুরুষ ৫২.৫%, মহিলা-৪৭.৮%)। এ ইউনিয়নে ১টি কলেজ, ৩টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ১টি মাদ্রাসা এবং ১৪টি সরকারি প্রাথমিক বিদ্যালয় রয়েছে। উল্লেখযোগ্য ব্যক্তিত্ব • বীর মুক্তিযোদ্ধা হারুন-উর রশিদ তপন (সাবেক ইউপি চেয়ারম্যান)। মুক্তিযুদ্ধের সংগঠক, দাতা ও শিক্ষানুরাগী। "ইশিবপুর ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ১৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০২০-০১-০৬।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জানুয়ারি ২০২০।
অশোকসুন্দরী

অশোকসুন্দরী (সংস্কৃত: अशोकसुंदरी, Aśokasundarī) হলেন একজন হিন্দু দেবী। তিনি শিব ও পার্বতীর কন্যা। পদ্মপুরাণে তাঁর কাহিনি উল্লিখিত হয়েছে। অশোকসুন্দরীর পুত্রের নাম যযাতি। দেবী অশোকসুন্দরী বাংলায় শোকরহিতা নামে পূজিতা হন। পার্বতী নিজের একাকিত্ব দূর করতে চাইলে কামনাপূর্ণকারী কল্পতরু হতে অশোকসুন্দরীর সৃষ্টি হয়। তাঁর নামটিও পার্বতীর সৃষ্টির কারণ থেকে উৎসারিত হয়েছে। অশোক শব্দটি পার্বতীর "শোক" দূরীকরণের সঙ্গে যুক্ত এবং "সুন্দরী" শব্দের অর্থ "অপরূপা বালিকা"। পদ্মপুরাণে অশোকসুন্দরীর জন্মবৃত্তান্ত উল্লিখিত হয়েছে। রাজা নহুষের উপাখ্যানের একটি ভাষ্য অনুযায়ী, একবার পার্বতী শিবকে অনুরোধ করেন তাঁকে পৃথিবীর সর্বাপেক্ষা সুন্দর উদ্যানটিতে নিয়ে যেতে। শিব তাঁকে নন্দনবনে নিয়ে আসেন। সেখানে পার্বতী সকল কামনাপূর্ণকারী কল্পতরু দেখতে পান। পার্বতীর দুই পুত্র কার্তিক ও গণেশ বয়ঃপ্রাপ্ত হয়ে কৈলাস ত্যাগ করার পর থেকে দুঃখে একাকী তাঁর দিন কাটছিল। নিজের একাকিত্ব দূর করার জন্য তিনি কল্পতরুর কাছে একটি কন্যা কামনা করলেন। তাঁর ইচ্ছা পূর্ণ হল। জন্ম হল অশোকসুন্দরীর। পার্বতী কথা দিলেন, নিজের পূর্বনিদিষ্ট ভাগ্যবলে অশোকসুন্দরী বিবাহ করবেন চন্দ্রবংশীয় রাজা নহুষকে এবং নহূষ দেবরাজ ইন্দ্রের সমতুল্য হবেন। একদিন অশোকসুন্দরী নন্দনবনে তাঁর সখীদের সঙ্গে বিহার করছেন, এমন সময় হুন্দ নামে এক রাক্ষস তাঁকে দেখতে পায় এবং তাঁর প্রেমে পড়ে যায়। সে গিয়ে অশোকসুন্দরীকে প্রেম নিবেদন করলে অশোকসুন্দরী তাঁকে প্রত্যাখ্যান করেন এবং বলেন যে, নহূষের সঙ্গে তাঁর বিবাহ আগেই নির্ধারিত হয়ে রয়েছে। হুন্দা এক নারীর স্বামীকে হত্যা করেছিল। সেই বিধবার ছদ্মবেশে অশোকসুন্দরীর কাছে উপস্থিত হয়ে তিনি তাকে তাঁর আশ্রমে নিয়ে যেতে বলে। ছদ্মবেশী দৈত্যের সঙ্গে চলতে গিয়ে দেবী উপনীত হন দৈত্যের প্রাসাদে। দৈত্যের বিশ্বাসঘাতকতা ধরা পড়ে যায়। অশোকসুন্দরী তাকে অভিশাপ দেন, রাজা নহুষের হাতে তার মৃত্যু ঘটবে। এরপর দেবী চলে যান তাঁর পিতামাতার বাসস্থান কৈলাসে। হুন্দ শিশু নহুষকে তাঁর প্রাসাদ থেকে অপহরণ করে। যদিও এক দাসী তাঁকে উদ্ধার করে ঋষি বশিষ্ঠের হস্তে অর্পণ করে। নহুষ বয়ঃপ্রাপ্ত হলে জানতে পারেন যে হুন্দকে হত্যা করা তাঁর উদ্দেশ্য হবে। এবার অশোকসুন্দরীকে অপহরণ করে হুন্দ তাঁকে বলে যে, সে নহুষকে বধ করেছে। কিন্তু এক কিন্নর যুগল তাঁকে প্রবোধ দিয়ে নহুষের কুশলসংবাদ জানান। তাঁরা ভবিষ্যদ্বাণী করেন, অশোকসুন্দরী যযাতি নামে এক শক্তিশালী পুত্র ও একশো সুন্দরী কন্যার জননী হবেন। নহুষের সঙ্গে হুন্দের প্রবল যুদ্ধ হয় এবং তাকে পরাজিত ও নিহত করে নহুষ অশোকসুন্দরীকে উদ্ধার করেন। দু’জনের বিবাহ সম্পন্ন হয়। পরবর্তীকালে কোনও এক সময়ে ইন্দ্রের অনুপস্থিতিতে নহূষ সাময়িকভাবে স্বর্গে রাজত্ব করেছিলেন। Bibek Debroy, Dipavali Debroy (2002). The holy Puranas. p. 152. "Nahusha and Ashokasundari had a son named Yayati.” Gaṅgā Rām Garg (১৯৯২)। Encyclopaedia of the Hindu World Vol. 3। Concept Publishing Company। পৃষ্ঠা 712। আইএসবিএন 978-81-7022-376-4।  Vettam Mani (১৯৭৫)। Puranic Encyclopaedia: a Comprehensive Dictionary with Special Reference to the Epic and Puranic Literature। Motilal Banarsidass Publishers। পৃষ্ঠা 62, 515–6। আইএসবিএন 978-0-8426-0822-0।  George M. Williams (২৭ মার্চ ২০০৮)। Handbook of Hindu Mythology। Oxford University Press। পৃষ্ঠা 217–8, 230। আইএসবিএন 978-0-19-5332-61-2।
আবদুল আযীয আল আমান

আবদুল আযীয আল আমান (১৯৩২ - ১৯৯৪) একজন ভারতীয় বাঙালি কথাসাহিত্যিক ও প্রকাশক। ষাটের দশকে তিনি ‘কাফেলা’ নামক একটি সাহিত্য পত্রিকা সম্পাদনা করেন যা বাংলা সাহিত্যের প্রসারে গুরুত্বপূর্ণ ভূমিকা পালন করে। আবদুল আযীয ১৯৩২ সালের ১০ই মার্চ তৎকালীন ব্রিটিশ ভারতের অবিভক্ত চব্বিশ পরগণা অধুনা উত্তর চব্বিশ পরগণা জেলার আমডাঙা থানার সোলেমানপুর গ্রামে জন্মগ্রহণ করেন। মুর্শিদাবাদের একটি বিদ্যালয়ে শিক্ষকতার মাধ্যমে তার কর্মজীবন শুরু হয়। ছাত্র থাকাকালে তিনি চারণকবি গুমানী দেওয়ানের সান্নিধ্যে আসনে। পরবর্তীতে ১৯৬৮ সালে তিনি তাকে নিয়ে একটি জীবনীগ্রন্থ রচনা করেন। ১৯৬৯ থেকে ১৯৯৪ সাল পর্যন্ত ছয়টি গ্রন্থের একটি সংকলন রচনা করেন। এছাড়া ইসলাম সম্পর্কিত বেশ কিছু বই অনুবাদ ও রচনা করেন। তিনি বেদ, গীতা, ভাগবত, ধম্মপদের বাংলা অনুবাদেও ভূমিকা রাখেন। আমার বাগানে লাইলি ফেরা এই কণ্ঠ অন্য স্বর ধবল জোছনার সম্রাট আকণ্ঠ একরাতে সোলেমানপুরের আয়েশা খাতুন শেখজি ও দ্বিতীয় পক্ষ সালমা-শাহেদ-শিরিন বাদামতলির মৃত্যু আল আমানের প্রেমের গল্প আল আমানের শ্রেষ্ঠগল্প শাহানী একটি মেয়ের নাম সাকিনার সংসার হেমকপুরের কথকতা কাবার পথে (মক্কা পর্ব) কাবার পথে (মদিনা পর্ব) আল কুরআন রামমোহনের রচনাবলী মধুসূদন রচনাবলী দীনবন্ধু রচনাবলী দ্বিজেন্দ্র রচনাবলী বঙ্কিম রচনাবলী বিষাদসিন্ধু নজরুল রচনাসম্ভার নজরুলগীতি রাঙা জবা নজরুলের ইসলামী সংগীত শ্রেষ্ঠ নজরুল সংগীত শ্রেষ্ঠ নজরুল স্বরলিপি অপ্রকাশিত নজরুল দ্বিজেন্দ্রগীতি বেদ সংহিতা বিদ্রোহী বিচিত্রা নজরুল কিশোর সমগ্র চার খলিফার বিচিত্র জীবনকথা আল আমান রচনাবলী - প্রথম খন্ড আল আমান রচনাবলী - দ্বিতীয় খন্ড নজরুল পরিক্রমা ধূমকেতুর নজরুল রৌদ্রময় ভূখণ্ড অনন্তের দিকে পদক্ষেপ সাহিত্যসঙ্গ বিশ্বাসের ঘরবাড়ি আলোর রসুল আল আমীন শিশুদের নবী ছোটদের মহানবী হযরত ইব্রাহিম (আঃ) হযরত সালেহ (আঃ) হযরত হুদ (আঃ) আলোর আবাবিল হযরত ফাতিমা (রাজিঃ) বেহেস্তের পাখিরা মক্কা মদিনার পথে ধন্য জীবনের পুণ্য কাহিনী দত্ত, মিলন (১৭ সেপ্টেম্বর ২০১৬)। "নবির জীবনের ঘটনা নিয়ে সুলিখিত কাহিনি"। আনন্দবাজার। সংগ্রহের তারিখ ৬ জানুয়ারি ২০২০।  সাদউদ্দিন, মোহাম্মদ (১২ জানুয়ারি ২০২০)। "আব্দুল আজিজ আল আমান: বিভাগোত্তর পশ্চিমবাংলার সাহিত্য-সংস্কৃতিচর্চার সমন্বয়ী অগ্রনায়ক"। Dinkal। ১১ জুলাই ২০২১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।  "কলকাতার কড়চা: হাতের মুঠোয় বিশ্বসাহিত্য"। আনন্দবাজার। সংগ্রহের তারিখ ৬ জানুয়ারি ২০২০।
চারু বিকাশ চাকমা

চারু বিকাশ চাকমা একজন বাংলাদেশী চাকমা রাজনীতিবিদ। তিনি পার্বত্য চট্টগ্রামে পাহাড়ি জনগণের রাজনৈতিক আন্দোলনের জ্যেষ্ঠ নেতাদের একজন এবং পার্বত্য চট্টগ্রাম জনসংহতি সমিতির সহ-প্রতিষ্ঠাতা ছিলেন। রহমান, মির্জা জিল্লুর। Falconry in the Hills: Insurgency at Chittagong Hill Tracts [পাহাড়ের ফ্যালকনারি: পার্বত্য চট্টগ্রামে বিদ্রোহ] (ইংরেজি ভাষায়)। পৃষ্ঠা ১৩৫–। আইএসবিএন 9781326200855। সংগ্রহের তারিখ ২৫ মার্চ ২০১৬।
নর্দার্ন কার্ডিনাল

নর্দার্ন কার্ডিনাল (বৈজ্ঞানিক নাম: Cardinalis cardinalis) Cardinalidae (কার্ডিনালিডি) গোত্র বা পরিবারের অন্তর্গত Cardinalis (কার্ডিনালিস) গণের অন্তর্গত এক প্রজাতির ছোট গায়ক পাখি। পাখিটি উত্তর ও মধ্য আমেরিকার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫৮ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। এর প্রধান খাদ্য হলো বীজ। নিজেদের মোটা শক্ত ঠোঁটের সাহায্যে তাড়াতাড়ি বীজ ছাড়িয়ে খেতে পারে। অজিবওয়ে ন্যাচার পার্কে পুরুষ পাখি অজিবওয়ে ন্যাচার পার্কে পুরুষ পাখি গান গাইছে পুরুষ কার্ডিনাল পাখি, এ্যারিজোনা। স্ত্রী পাখি বাসায় বসে স্ত্রী পাখী "Cardinalis cardinalis"। The IUCN Red List of Threatened Species। ২০১৩-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  "Northern Cardinal Cardinalis cardinalis"। BirdLife International। ২০১৩-০৮-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৬-১২।  https://academy.allaboutbirds.org/free-preview-joy-of-birdwatching/?utm_campaign=Merlin%20Lead%20Nurturing&utm_source=email&utm_medium=email&utm_term=joy_preview&utm_content=Email_4 পাখি প্রবেশদ্বার
কাশী হিন্দু বিশ্ববিদ্যালয়

কাশী হিন্দু বিশ্ববিদ্যালয় (হিন্দি : काशी हिन्दू विश्वविद्यालय) হল বারাণসীতে অবস্থিত একটি কেন্দ্রীয় বিশ্ববিদ্যালয় এবং একটি আন্তর্জাতিক মানের ভারতীয় শিক্ষাপ্রতিষ্ঠান। এই বিশ্ববিদ্যালয় এশিয়ার বৃহত্তম আবাসিক বিশ্ববিদ্যালয় হিসেবে স্বীকৃতি দেওয়া হয়েছে। Rediff news "কাশী হিন্দু বিশ্ববিদ্যালয়" (PDF)। Indian Academy of Sciences। ২০০৫-০৭-২৬। সংগ্রহের তারিখ ২০০৭-০৪-১৯।  কাশী হিন্দু বিশ্ববিদ্যালয় ওয়েবসাইট A Cyber Joint for Banaras Hindu University Alumni www.allBHU.com - For all connected with BHU
রায়বেশে

রায়বেশে বা রায়বেঁশে শুধুমাত্র পুরুষদের দ্বারা পরিবেশন করা ভারতীয় লোক যুদ্ধের নৃত্যের একটি ঘরানা। এই ধারার নৃত্যটি একসময় পশ্চিমবঙ্গে খুব জনপ্রিয় ছিল। বর্তমানে এটি বেশিরভাগ বীরভূম বর্ধমান ও মুর্শিদাবাদ জেলায় সঞ্চালিত হয়।গুরুসদয় দত্ত রায়বেঁশেকে পুনরায় সবার সামনে নিয়ে আসেন।গুরুসদয় দত্তের পর লোকায়ত শিল্পী সংসদ একে পুনরায় জীবিত করে।অনেকের মতে এর উৎপত্তি বীরভূমে বা মুর্শিদাবাদে। বর্তমানে শান্তিনিকেতন ব্রতচারি নৃত্য এর মাধ্যমে একে মানুষের কাছে পরিচিত করার চেষ্টা করছে। এটি রবীন্দ্রনাথ ঠাকুর পছন্দের ছিল।তিনি শান্তিনিকেতনে এই নাচ শেখানোর জন্য গুরুসদয় দত্তের কাছে শিক্ষক চান। ঐতিহ্যগতভাবে এই নৃত্য রায়বাশের (দীর্ঘ বাঁশের কাঠি) আকৃতির অ্যাক্রোব্যাটিকসের সাথে শরীরের জোরালো এবং মাতাল চলাচল জড়িত। যার নাম থেকেই এটির উদ্ভব হয়েছিল। পারফরম্যান্সের সময় অভিনয়কারীরা ধনুক দিয়ে তীর ছোড়ার, বর্শা নিক্ষেপ করার এবং তরোয়াল চালানোর অঙ্গভঙ্গি করে। অভিনয়ের সময় তাদের গোড়ালির উপর একটি পিতলের নূপুর (নুপুর) পরেন। এই নৃত্যের সাথে বাজানো হয় ঢোল এবং কাঞ্চিস ( ঝিল্লি )। এই নাচটি ঐতিহ্যগতভাবে বাগদি বা ডোম সম্প্রদায় উপস্থাপন বা আবিষ্কার করেছিল। যারা মধ্যযুগীয় বাংলায় জমিদারদের দেহরক্ষী হিসাবে কাজ করেছিল। Gupta, Shobhna (২০০২)। Dances of India। Har-Anand Publications। পৃষ্ঠা 71। আইএসবিএন 81-241-0866-8।  Devi, Ragini (২০০২)। Dance Dialects of India। Motilal Banarsidass। পৃষ্ঠা 195। আইএসবিএন 81-208-0674-3।  বন্দ্যোপাধ্যায়, অসিত। "করোনার প্রভাব পড়েছে রায়বেঁশের মতো লোকশিল্পের উপরেও"। www.anandabazar.com। সংগ্রহের তারিখ ২০২১-০৭-০২।  "সম্পাদক সমীপেষু"। www.anandabazar.com। সংগ্রহের তারিখ ২০২১-০৭-০২।  "Log into Facebook"। Facebook (ইংরেজি ভাষায়)। সংগ্রহের তারিখ ২০২১-০৭-০২।  "পাতা:প্রবাসী (দ্বাত্রিংশ ভাগ, প্রথম খণ্ড).djvu/৫৩৭ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৭-০২।  "রায়বেঁশে থেকে লাঠিখেলা, বাংলার নিজস্ব এমনকিছু ক্রীড়াশৈলি, আলোচনায় পৌলমী মুখোপাধ্যায়"। Asianet News Network Pvt Ltd। সংগ্রহের তারিখ ২০২১-০৭-০২।  "এই রণনৃত্যে মুগ্ধ হয়েছিলেন রবীন্দ্রনাথ - জিয়ো বাংলা"। JiyoBangla (ইংরেজি ভাষায়)। ২০২০-০৬-০৭। সংগ্রহের তারিখ ২০২১-০৭-০২।  "নৃত্যকলা ও রবীন্দ্রনাথ ! তাঁর হাত ধরেই নতুন যুগের সূচনা হয়েছিল"। News18 Bengali। সংগ্রহের তারিখ ২০২১-০৭-০২।  "Raibenshe (Bengal)"। India Heritage website। সংগ্রহের তারিখ ১ জানুয়ারি ২০১১।  "Raibenshe Martial Folk Dance"।  ঘোষ, প্রদীপ্তকান্তি। "শিল্পমেলায় রায়বেঁশে নাচ বন্দিদের"। www.anandabazar.com। সংগ্রহের তারিখ ২০২১-০৭-০২।  গুরুসদয় দত্ত ব্রতাচারী আন্দোলন
পীর ইয়েমেনি

পীর ইয়েমেনি চতুর্দশ শতাব্দীর একজন দরবেশ ছিলেন। তার আসল নাম ছিল শেখ মালেক। পীর ইয়েমেনি ইয়েমেন থেকে দিল্লি হয়ে বাংলায় আসেন। নিজামুদ্দিন আউলিয়ার খানকাহতে তার সাথে শাহজালালের সাক্ষাৎ হয়। তিনি তার সাথে সিলেট বিজয়ে অংশগ্রহণ করেছিলেন। সিলেট বিজয়ের পর শাহজালাল পীর ইয়েমেনিকে ইসলাম প্রচারের জন্য ঢাকায় পাঠান। তিনি ও তার মুরিদ শাহ বলখী ঢাকায় একটি খানকাহ স্থাপন করেন। এটি ছিল বর্তমান বাংলাদেশ সরকারের সচিবালয় ভবনের নিকটে। পীর ইয়েমেনির মৃত্যুর সঠিক তারিখ জানা যায় না। ঢাকার ওসমানী উদ্যানের উত্তরপূর্ব পাশে অবস্থিত তার সমাধিসৌধের নিকটে একটি মসজিদ বিদ্যমান। ঢাকার গুলিস্তানে অবস্থিত "পীর ইয়েমেনি মার্কেট" এর নামকরণ তার নামানুসারে করা হয়েছে। ভূঞা, মোশাররফ হোসেন (২০১২)। "পীর ইয়েমেনি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "এক ছাঁটের পাঞ্জাবির সঙ্গে জিন্স ফ্যাশন ছেলেদের"। সমকাল। ২৬ মে ২০১৬। সংগ্রহের তারিখ ৪ জানুয়ারি ২০২০। [স্থায়ীভাবে অকার্যকর সংযোগ] "ফুটপাতে সস্তা, মার্কেটে চড়া"। প্রথম আলো। ২৬ জুন ২০১৬। সংগ্রহের তারিখ ৪ জানুয়ারি ২০২০।  "লেপ-তোশক তৈরি তো!"। কালের কণ্ঠ। ২৬ নভেম্বর ২০১৮। সংগ্রহের তারিখ ৪ জানুয়ারি ২০২০।
বাংলাদেশ তাঁত শিক্ষা ও প্রশিক্ষণ ইনস্টিটিউট

বাংলাদেশ তাঁত শিক্ষা ও প্রশিক্ষণ ইনস্টিটিউট বাংলাদেশের নরসিংদী জেলায় অবস্থিত একটি সরকারি টেক্সটাইল ইঞ্জিনিয়ারিং প্রতিষ্ঠান। এটি বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল ইঞ্জিনিয়ারিং ডিগ্রী এবং বাংলাদেশ কারিগরি শিক্ষা বোর্ড এর অধীনে ডিপ্লোমা ইন টেক্সটাইল ইঞ্জিনিয়ারিং ডিগ্রী প্রদান করে থাকে। এছাড়া প্রতিষ্ঠান টি তাতীদের বিভিন্ন বিষয়ে প্রশিক্ষন দিয়ে থাকে। এখানে ফেশন ডিজাইন ইনস্টিটিউট রয়েছে। ১৯৮০ সালে হস্তচালিত তাত শিল্প ও সরঞ্জমাদি উন্নয়ন কেন্দ্র নামে চালু হয়। প্রতিষ্ঠান টি ২০০৯ বর্তমান নাম ধারণ করে। ২০০৯ সালে বাংলাদেশ কারিগরি শিক্ষা বোর্ডের অধীনে এইচএসসি (ভোক) কোর্স চালু হয়, ২০১০ সালে বাংলাদেশ কারিগরি শিক্ষা বোর্ডের কারিকুলাম অনুযায়ী ডিপ্লোমা ইন টেক্সটাইল ইঞ্জিনিয়ারিং কোর্স চালু হয় এবং পরবর্তীতে বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল ইঞ্জিনিয়ারিং কোর্স চালু করে।। নরসিংদী জেলা হতে ৫ কিলোমিটার দূরে সাহেপ্রতাপ নামক স্থানে অবস্থিত। প্রায় ১৮ বিঘা জমির উপর প্রতিষ্ঠান টি অবস্থিত যেখানে রয়েছে প্রশাসনিক ভবন, তিনটি আবাসিক ভবন, দুইটি পুরুষ ও একটি নারীদের জন্য আলাদা হোস্টেল, একাডেমিক ভবন রয়েছে বয়ন ও বাজারজাতকরণ সুতা রং করণ জ্যাকার্ড ডিজাইন ব্যয় নিরম্নপন ও বাজারজাতকরণ সেমি অটোমেটিক তাতে বয়ন ট্রাই এন্ড ডাই স্কীন প্রিন্টিং ব্লক এন্ড বাটিক প্রিন্টিং ওয়েট প্রসেসিং (আসন সংখ্যা ৫০) ফেব্রিক মেনুফ্রেকচারিং (আসন সংখ্যা ৫০) ইয়ান মেনুফ্রেকচার ( আসন সংখ্যা ৫০) ফেশন ডিজাইন (আসন সংখ্যা ৫০) ওয়েট প্রোসেসিং টেকনোলজি (আসন সংখ্যা ৪০) এপারেল ম্যানুফ্যাকচারিং টেকনোলজি (আসন সংখ্যা ৪০) পাবনা টেক্সটাইল ইঞ্জিনিয়ারিং কলেজ নাটোর টেক্সটাইল ইনস্টিটিউট https://bheti.portal.gov.bd/site/page/7258bb5b-6e27-41f6-8ef5-e4fbab002a4d/-#।  |শিরোনাম= অনুপস্থিত বা খালি (সাহায্য); |ওয়েবসাইট= এ বহিঃসংযোগ দেয়া (সাহায্য); |ইউআরএল= অনুপস্থিত বা খালি (সাহায্য)
ভিন্দ লোকসভা কেন্দ্র

ভিন্দ লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত। এই নির্বাচনী অঞ্চলটি সম্পূর্ণ ভিন্দ এবং দাতিয়া জেলা নিয়ে গঠিত। বর্তমানে, সীমানা নির্ধারণের পরে, এই আসনটিতে নিম্নলিখিত আটটি বিধানসভা (আইনসভা) বিভাগ রয়েছে: ২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির সন্ধ্যা রায়। তিনি এই নির্বাচনে মোট ৫,২৭,৬৯৪ টি বা ৫৪.৯৩ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,২৭,৮০৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়। ২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভগীরথ প্রাসাদ। তিনি এই নির্বাচনে মোট ৪০৪,৪৭৪ টি বা ৫৫.৪৬ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২৪৪,৫১৩ টি বা ৩৩.৫২ শতাংশ ভোট পায় এবং বহুজন সমাজ পার্টি ৩৩,৮০৩ টি বা ৪.৬৩ শতাংশ ভোট পায়। ২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির অশোক আরগাল। তিনি এই নির্বাচনে মোট ২,২৭,৩৬৫ টি বা ৪৩.৪১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,০৮,৪৭৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬০,৮০৩ টি বা ১১.৬১ শতাংশ ভোট পায়। ২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রামলক্ষণ সিং। তিনি এই নির্বাচনে ২৩৪৭১২ টি বা ৩৮.৭১ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জাতীয় কংগ্রেস, জাতীয় সামন্ত দল এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২২৭৭৬৬ টি বা ৩৭.৫৬ শতাংশ ভোট পায় এবং বহুজন সমাজ পার্টি ৪৩৮২২ টি বা ৭.২৩ শতাংশ ভোট পায়। ভিন্ড জেলা লোকসভা কেন্দ্রের তালিকা "Parliamentary & Assembly Constituency-Wise Report of Electors in the Final Roll-2009" (পিডিএফ)। ২১ জুলাই ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ জানুয়ারি ২০২০।  http://ceomadhyapradesh.nic.in/OtherLinks/lok2009.pdf https://www.thehinducentre.com/publications/policy-report/article24976087.ece/binary/Vol_I_LS_2004 ভারতের নির্বাচন কমিশন https://web.archive.org/web/20081218010942/http://www.eci.gov.in/ স্ট্যাটিস্টিকাল রিপোর্ট / নির্বাচন স্ট্যাটিস্টিক্স.এএসপি
গোয়ালিয়র লোকসভা কেন্দ্র

গোয়ালিয়র লোকসভা কেন্দ্রটি ভারতের মধ্য প্রদেশ রাজ্যর ২৯ টি লোকসভা কেন্দ্রের একটি।এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত। এই নির্বাচনী অঞ্চলটি গোয়ালিয়ার জেলা এবং শিবপুরি জেলার কিছু অংশ নিয়ে গঠিত। * উপ নির্বাচনের মাধ্যমে ২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির বেক নারায়ণ শেজওয়ালকর। তিনি এই নির্বাচনে মোট ৬,২৭,২৫০ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। ২০১৯ সালের সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,৮০,৪০৮ টি ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়। ২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির নরেন্দ্র সিং তোমার। তিনি এই নির্বাচনে মোট ৪,৪২,৭৯৬ টি বা ৪৪.৬৮ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,১৩,০৯৭ টি বা ৪১.৬৮ শতাংশ ভোট পায় এবং বহুজন সমাজ পার্টি ৬৮,১৯৬ টি বা ৬.৮৮ শতাংশ ভোট পায়। ২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির যশোধর রাজে সিন্ধিয়া। তিনি এই নির্বাচনে মোট ২,৫২,৩১৪ টি বা ৪৩.১৯ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২,২৫,৭২৩ টি বা ৩৮.৬৪ শতাংশ ভোট পায় এবং বহুজন সমাজ পার্টি ৭৬,৪৮১ টি বা ১৩.০৯ শতাংশ ভোট পায়। ২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেস-এর রামসেবক সিং। তিনি এই নির্বাচনে ২৪৬৪৬৭ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং জাতীয় সামন্ত দল। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২১০,০৬৩ টি ভোট পায় এবং জাতীয় সামন্ত দল ৪০৬৩৯ টি ভোট পায়। http://ceomadhyapradesh.nic.in/OtherLinks/lok2009.pdf https://www.thehinducentre.com/publications/policy-report/article24976087.ece/binary/Vol_I_LS_2004 ভারতের নির্বাচন কমিশন - https://web.archive.org/web/20081218010942/http://www.eci.gov.in/StatisticalReports/ElectionStatistics.asp গোয়ালিয়র জেলা লোকসভা কেন্দ্রের তালিকা